“ทีมเมย์”ไปไม่ถึงฝั่งฝัน ชวดเสียงข้างมาก หลังได้คะแนนไม่ถึงครึ่ง
“ทีมเมย์” ไปไม่ถึงฝั่งฝัน ชวดเสียงข้างมาก หลังคะแนนเสียงไม่ถึง 326 เสียง ฟากผู้นำอียูอาจไม่เลื่อนกำหนดการเจรจา BREXIT 
9 มิ.ย. 2560

ผู้สื่อข่าวรายงานว่า CNN สื่อสหรัฐฯ รายงานผลการเลือกตั้งสหราชอาณาจักร ล่าสุด ผลประกาศอย่างเป็นทางการปรากฏว่า พรรครัฐบาลคอนเซอร์เวตีฟอังกฤษ ของนายกรัฐมนตรีหญิง เทเรซา เมย์ ไม่สามารถครองเสียงข้างมากในสภาได้ ซึ่งอาจจะนำไปสู่วิกฤตสภาแขวน ที่ไม่มีพรรคใดได้เสียงข้างมาก
ทั้งนี้ พบว่าหลังจากที่พรรคแรงงานของเจรามี คอร์บีน ทำผลงานได้อย่างยอดเยี่ยมในครั้งนี้ และได้กวาดใช้ในเซาท์แฮมป์ตัน (Southampton) ทำให้กลายเป็นฝันร้ายของนายกรัฐมนตรีหญิง เทเรซา เมย์ ที่พบว่า ผลออกมาอย่างเป็นทางการว่า พรรครัฐบาลคอนเซอร์เวตีฟไปไม่ถึงคะแนน 326 เสียง สามารถขึ้นครองเสียงข้างมากในสภาผู้แทนราษฏรอังกฤษจำนวน 650 ที่นั่งในสมัยหน้าที่จะถึงนี้
ด้าน เดอะการ์เดียน สื่ออังกฤษ รายงานผลการเลือกตั้งล่าสุด ที่นับเสร็จสิ้นไปแล้ว 635 จากทั้งหมด 650 พรรคคอนเซอร์เวตีฟได้ 308 พรรคแรงงานได้ 259 พรรค SNP ได้ 34 และพรรค LD ได้ 12 คะแนน
ขณะเดียวกันนักข่าวจากกรุงเบอร์ลิน ระบุว่า ผู้นำอียูต่างๆไม่ดูเหมือนว่าจะยอมเลื่อนกำหนดการเจรจา BREXIT ออกไป เพื่อปล่อยให้ลอนดอนสามารถใช้เวลาหาผู้ที่มานั่งเป็นนายกรัฐมนตรีคนต่อไป จากปัญหาวิกฤตสภาแขวนที่เกิดขึ้น